[{"text_idx": "#000000", "text": "TASi juubeliseminar ja ta\u0308nuu\u0308ritus 2016\nTASi o\u0303ppereis Ra\u0308pina maantee piirkonda"}, {"text_idx": "#000001", "text": "TASi LEADER meetme taotlusvooru taotlusvormide po\u0303hjad"}, {"text_idx": "#000002", "text": "Eetilise tegevuse po\u0303himo\u0303tted ja TASi va\u0308a\u0308rtused"}, {"text_idx": "#000003", "text": "Toidusu\u0308ndmuste sari Tirin kergitas kaant \u2013 A\u0308ksi [eel]arvamusfestival to\u0303i kokku teadlased, toidutootjad ja kohaliku kogukonna"}, {"text_idx": "#000004", "text": "Tartumaal A\u0308ksis toimus Paide Arvamusfestivali esmakordne so\u0303sarettevo\u0303tmine A\u0308ksi [eel]arvamusfestival. Paneeldiskussioonides arutleti keskkonna ja ja\u0308tkusuutliku toidu teemadel, kuidas nii mahe- kui tavatootjad, kohalikud ettevo\u0303tjad ja va\u0308liskaubandus, haridusasutused, lapsevanemad, teadlased ja riik saaksid kaasa aidata igas mo\u0303ttes tervema tuleviku-toidulaua tagamisele. Pa\u0308eva kokkuvo\u0303tteks ja\u0308i ko\u0303lama mo\u0303te, et suuri ja ko\u0303igile osapooltele vajalikke muutusi kestlikuma toidusu\u0308steemi suunas saab saavutada eelko\u0303ige positiivse ja avatud suhtumise ning va\u0308ikeste ampsudega. Aga kuidas siis?"}, {"text_idx": "#000005", "text": "Nii nagu taastava po\u0303llumajanduse karjamaal pole umbrohtu, pole seda ka vastupidavas toidusu\u0308steemis \u2013 me ko\u0303ik oleme seotud ja vajalikud. Iga niidutaim vo\u0303i umbrohuks arvatud malts porgandipeenras peaks meile meenutama, et ja\u0308tkusuutlik, keskkonda sa\u0308a\u0308stev ja tervislik toidulaud so\u0303ltub paljuski keskkonnast ja kliimavo\u0308o\u0308tmest, milles elame. Kuigi meil on teiste maade kogemustest palju o\u0303ppida, peame kriitiliselt hindama, kuidas see sobib meie oludesse ja nii sordiaretuses kui taastavas po\u0303llumajanduses arvestama edaspidi po\u0303uao\u0303rnade taimede va\u0308iksema osakaaluga."}, {"text_idx": "#000006", "text": "Nii taimetoidu eestko\u0303neleja Maru Metspalu kui ka veisekasvataja Airi Ku\u0308lvet ro\u0303hutasid, et igapa\u0308evane menu\u0308u\u0308 ei pea ilmtingimata sisaldama ko\u0303igil kolmel toidukorral liha. Kvaliteetne liha ongi kallis, klient on ja ja\u0308a\u0308b hinnatundlikuks ning alternatiividega harjumine pikas perspektiivis on paratamatu. Toidujulgeoleku teemadel diskuteerinud folklorist Reet Hiiema\u0308e juhtis ta\u0308iendavalt ta\u0308helepanu, et rikas toidulaud ei pea ilmtingimata ta\u0308hendama toidukultuuri globaliseerumisega kaasa minekut, vaid hindavat tagasivaatavat pilku juurte juurde. Sealjuures on oluline ka u\u0308mbritsev kontekst \u2013 hernepo\u0303ld vo\u0303ib ku\u0308ll kutsuda nostalgiliselt lapsepo\u0303lve meenutades peatuma, kuid kaasaegsete po\u0303lluto\u0308o\u0308masinate ja\u0308ljed po\u0303lluveerel ra\u0308a\u0308givad millestki muust."}, {"text_idx": "#000007", "text": "Kust siis algab teadlikkus? Ikka kodust. Nii mahetootjad, teadlased kui toidugurmaanid olid u\u0308hel no\u0303ul, et toitumisharjumisi kujundab enneko\u0303ike kasvukeskkond ja u\u0308mbritsevad hoiakud \u2013 kodus, koolis, lasteaias. To\u0303rkekohaks saab sageli aga toidupoliitika \u2013 nii riiklik, regionaalne kui kogukonnatasandi oma."}, {"text_idx": "#000009", "text": "Na\u0308ib, et koosto\u0308o\u0308s, vo\u0303rgustumises ja infovahetuses. Et keskkondlik jalaja\u0308lg oleks vo\u0303imalikult va\u0308ike, on vaja head ja mugavat lahendust nii tootjale kui tarbijale. Ja omakorda seda toetavat regionaalset ja riiklikku toidupoliitikat, ilmtingimata mitte rahalises va\u0308a\u0308ringus. Kui riigihangete seadus seisab kohaliku toidu hankimisel tootja ja haridusasutuse vahel, on vaja muudatusi hankekordades. Kui toidutootjate vo\u0303rgustumine soodustab kohalike iseteeninduslettide teket vo\u0303i e-platvormide hingespu\u0308simist, on oma roll selles ettevo\u0303tja ko\u0303rval ka kohalikel omavalitsustel, maakondlikel arenduskeskustel ja regionaalset arengut toetavatel LEADER-tegevusru\u0308hmadel. Ants-Hannes Viira Maaelu Teadmuskeskusest: \u201eJa\u0308rgmine MAK (toim: Maaelu Arengukava, 2030\u20132035) periood vo\u0303iks seatud eesma\u0308rke paremini ja\u0308rgida, et toimuksid suuremad muutused. Muutusi saavad luua aga ainult elujo\u0303ulised ja targad tootjad, kes ja\u0308a\u0308vad ellu, kui riik neid toetab.\u201c Ko\u0308o\u0308giviljatoodangu no\u0303udlus Eestis on na\u0308iteks sedavo\u0303rd suur, et ekspordiks toota ei oleks sisuliselt vajagi. Ko\u0308o\u0308giviljatootja Margus Pau viitab, et kui koolitoidu osas kehtiks po\u0303himo\u0303tteline otsus kasutada u\u0308le Eesti kohalikku mahetoitu, motiveeriks see paljusidki tootjaid muuhulgas ka eetilistel kaalutlustel mahetootmisele u\u0308le minema."}, {"text_idx": "#000011", "text": "Kuklasse ja\u0308i ka mo\u0303te, et kui va\u0308iketootja ei jo\u0303ua toodanguga tarbijani ja tarbija ei leia va\u0308iketootjat u\u0308les, siis kuidas jaotuvad lahendustes osakaalud. On see rohkem teadlikkuse ku\u0308simus vo\u0303i pealehakkamise rida. Vo\u0303i hoopis rolliootus raamistavale ettevo\u0303tlust reguleerivale seadusandlusele. Ja kas tulevikukurss lahendustele on rohujuuretasandilt ladvikusse vo\u0303i vastupidi suunatud."}, {"text_idx": "#000012", "text": "Millest u\u0308ksikisikutasandil alustada? Panelistid avaldasid lootust, et ehk koduaia taimede tundmao\u0303ppimisest ja kaalika toidulauale tagasi kutsumisest. Viie aasta pa\u0308rast tahaks Eestis na\u0308ha va\u0308hem taimepimedust ja rohkem teadlikkust piirkondlikust traditsioonilisest toidust. Suurim innovatsioon saaks olla loobuda toidukultuuri globaliseerumisega kujunenud harjumustest ja meenutada talupojatarkust, et herned kasvavad kaunas."}, {"text_idx": "#000013", "text": "A\u0308ksi [eel]arvamusfestival on osa Tartumaa toidusu\u0308ndmuste sarjast Tirin, mis kuulub Euroopa kultuuripealinn Tartu 2024 Lo\u0303una-Eesti kogukonnaprogrammi. Sel su\u0308gisel saab A\u0308ksi [eel]arvamusfestivalist hargnema hakanud mo\u0303ttearendusi edasi mo\u0303elda ja\u0308rgmistel Tirina sarja kuuluvatel koolitustel ja to\u0308o\u0308tubades. Toidutarkusi jagatakse neil nii lastele, professionaalsetele kokkadele kui ka toiduarmastajatele. Septembrist algavad Eesti Po\u0303llumajandusmuuseumis taas eakatele suunatud to\u0308o\u0308toad Saame kokku leivatares ning oktoobris oodatakse ko\u0303iki toiduhuvilisi Kokakooli. Tartu Rakenduslikus Kolledz\u030cis on tulekul koolitused nii professionaalsetele toitlustajaile kui ka asjaarmastajaile nii keskkonnaso\u0303braliku toitlustamise kui ka eritoitude kohta. Sibulateel saab alguse toitlustajatele mo\u0303eldud veinikoolituste sari ja Tartu Lasteaias Lotte viiakse la\u0308bi ja\u0308rjekordsed Meelte Kooli tunnid, mis aitavad lastel ko\u0308o\u0308giviljadega so\u0303braks saada."}, {"text_idx": "#000014", "text": "Toidusarja Tirin eesma\u0308rk on koondada piirkonna toiduvaldkonna vo\u0303rgustikku va\u0308a\u0308rtustades kohalikku toorainet, toitu ja traditsioone. Sarja korraldavad Tartu kultuuripealinn 2024 korraldusmeeskond, LEADER tegevusru\u0308hm Tartumaa Arendusselts, piirkonna kohalikud omavalitsused, toiduvaldkonna va\u0308iketootjad-ettevo\u0303tjad ja tegusad kogukondade liikmed. U\u0308ritusesarja programm on leitav "}, {"text_idx": "#000015", "text": "Tartumaa Noortefondi taotlusvormid ja taotlemisinfo"}]